ปรับเปลี่ยนพฤติกรรมการใช้ชีวิต ใช้วิธีการรักษาแบบธรรมชาติ ปรับเปลี่ยนพฤติกรรมการทานอาหาร
หากคุณกำลังเป็นโรคเริม ให้นำหมอนจำนวนเล็กน้อยมาหนุนศีรษะไว้ในเวลานอน โดยแรงโน้มถ่วงจะช่วยให้แผลเริมแห้งลง ไม่เช่นนั้นอาจยังมีของเหลวอยู่ด้านในแผลในเวลากลางคืนได้ หมอนที่ใช้ควรรองรับสรีระของคอได้ดีและหนุนได้สบาย หมอนที่สูงเกินไปจะทำให้คออยู่ในตำแหน่งที่ไม่เหมาะสม ส่งผลให้กล้ามเนื้อทั้งส่วนหลัง คอ และไหล่เกิดการอักเสบ ดังนั้นจึงควรเลือกใช้หมอนที่หนุนแล้วต้นคออยู่ในระดับเดียวกับหน้าอกและหลังส่วนล่าง การออกกำลังกายเป็นประจำต่อสัปดาห์หรือทุกวันสามารถเสริมสร้างภูมิคุ้มกันโรคได้ จึงช่วยลดความเสี่ยงในการเกิดขึ้นซ้ำของโรคเริม การออกกำลังกายทั้งแบบเบาหรือแบบปานกลาง เช่น เดิน โยคะ และกายบริหารแบบยืดเส้น ต่างก็มีประโยชน์ต่อร่างกายมากมาย นอกเหนือจากการลดเวลาในการฟื้นฟูร่างกายให้สั้นลงและการบรรเทาอาการโรคเริม  การออกกำลังกายเป็นประจำยังช่วยลดความเสี่ยงในการติดเชื้อในระยะยาว รวมถึงลดระดับความเครียด ทำให้อารมณ์แจ่มใสยิ่งขึ้น ควรออกกำลังกายแบบปานกลางวันละ 30-45 นาที เช่น เดินเร็ว วิ่งเหยาะ และว่ายน้ำ ลองปรึกษาแพทย์เพื่อวางแผนการออกกำลังกายที่เหมาะสมกับคุณ การได้รับแสงแดดอ่อนๆ มีประโยชน์ต่อภูมิคุ้มกันโรคของคุณ เนื่องจากแสงแดดจะช่วยเพิ่มการผลิตของวิตามินดีได้ อย่างไรก็ตาม สิ่งหนึ่งที่เป็นตัวกระตุ้นใหเกิดโรคเริมได้คือแสงแดด ดังนั้นจึงควรใช้ครีมกันแดดและลิปบาล์มที่มีค่าเอสพีเอฟ (SPF) เป็นประจำเมื่อออกไปข้างนอก เพื่อช่วยลดความเสี่ยงในการเกิดโรคเริม เพื่อปกป้องผิวของคุณจากการทำร้ายของแสงแดด ให้ใช้ครีมกันแดดที่ไม่ก่อให้เกิดสิวที่มีค่าเอสพีเอฟอย่างน้อย 30 สารเคมีบางชนิดในครีมกันแดดอาจก่อให้เกิดภูมิแพ้ได้ ดังนั้นจึงควรปรึกษาแพทย์ผิวหนังเพื่อหาครีมกันแดดที่เหมาะกับคุณ การเกิดโรคเริมทำให้เกิดความเครียดมากขึ้น ส่งผลให้ขาดความมั่นใจในตนเอง วิตกกังวล และรู้สึกหดหู่ได้ ในขณะเดียวกัน ความเครียดยังเป็นสาเหตุทำให้ระบบภูมิคุ้มกันอ่อนแอลง เป็นเหตุให้ติดเชื้อไวรัสชนิดต่างๆ รวมถึงเฮอร์ปีส์ซิมเพล็กซ์ ได้ง่ายยิ่งขึ้น วิธีจัดการกับความเครียด มีดังนี้  ลองจดบันทึก โดยใช้เวลาเพียง 10-20 นาทีในแต่ละวันเขียนความรู้สึกนึกคิดของคุณลงไป การจดบันทึกสามารถผ่อนคลายความเครียดของคุณได้เป็นอย่างดี โดยช่วยให้คุณได้จัดระเบียบความคิด ทำให้เข้าใจได้ชัดเจน และแก้ปัญหาได้ง่ายขึ้น  การฟังเพลงช่วยบรรเทาความเครียดได้อย่างได้ผลทั้งในผู้ที่มีสุขภาพดีและผู้ที่มีปัญหาด้านสุขภาพ การวิจัยพบว่าการฟังเพลงสบายๆ สามารถลดความดันโลหิต อัตราการเต้นของหัวใจ และความหดหู่ได้ หาเวลาในการทำกิจกรรม โดยใช้เวลาว่างในแต่ละสัปดาห์ทำกิจกรรมที่ทำให้คุณรู้สึกเพลิดเพลินและผ่อนคลาย อาจเล่นโยคะ อ่านหนังสือ ทำอาหาร เย็บผ้า หรืออะไรก็ตามที่คุณชอบ ลองใช้วิธีการผ่อนคลายตัวเองและการทำสมาธิ เช่น โยคะ การหายใจลึกๆ และไทชิ การทำสมาธิจะช่วยลดความดันโลหิต อาการเจ็บปวดเรื้อรัง ความวิตกกังวล และระดับไขมัน จึงช่วยให้สุขภาพร่างกายและอารมณ์ดีขึ้น ในการทำสมาธิแบบง่ายๆ ให้นั่งขัดสมาธิในบริเวณที่เงียบสงบ และหายใจเข้าออกลึกๆ อย่างช้าๆ อย่างน้อย 5-10 นาที ลองทำสมาธิทุกวัน อย่างน้อยวันละ 5 นาที เพื่อจัดการกับความเครียดของคุณ เนื่องจากเชื้อไวรัสเฮอร์ปีส์ซิมเพล็กซ์สามารถแพร่เชื้อได้ง่าย จึงควรหลีกเลี่ยงการจูบหรือการร่วมเพศทางปากในขณะที่เป็นโรคระบาด (เช่น โรคเริม) จนกระทั่งหายดีอย่างสมบูรณ์ การร่วมเพศทางปากสามารถแพร่เชื้อไวรัสเฮอร์ปีส์ไปยังอวัยวะสืบพันธุ์ได้ และอาจมีความเสี่ยงในการติดเชื้อไวรัสเฮอร์ปีส์ซิมเพล็กซ์ชนิดที่ 2 จากผู้ติดเชื้อ เชื้อไวรัสเฮอร์ปีส์จะไม่แสดงอาการออกมาทุกครั้ง และอาจทำให้คุณแพร่เชื้อไปสู่คู่รักได้โดยไม่รู้ตัว ผู้ที่มีคู่รักที่กำลังติดเชื้อไวรัสเฮอร์ปีส์ซิมเพล็กซ์ควรปรึกษาแพทย์เกี่ยวกับวิธีการมีเพศสัมพันธ์อย่างปลอดภัย ไฮโดรเจนเพอร์ออกไซด์มีคุณสมบัติในการฆ่าเชื้อโรคและต้านไวรัส สามารถช่วยลดการอักเสบและป้องกันการติดเชื้อไวรัสที่เป็นสาเหตุทำให้เกิดเริมได้  นำสำลีก้อนหรือไม้พันสำลีจุ่มลงในไฮโดรเจนเพอร์ออกไซด์ 1 ช้อนชา แล้วกดลงไปบนบริเวณที่เป็นเริมประมาณ 5 นาที จากนั้นจึงค่อยๆ ล้างหน้าด้วยน้ำเย็น และนำสำลีที่ใช้แล้วทิ้งไป ควรระวังอย่ากลืนไฮโดรเจนเพอร์ออกไซด์ในขณะที่กำลังใช้ เมื่อเริมแห้งแล้ว ให้ทาป้องกันด้วยปิโตรเลียมเจลลี่ เช่น วาสลีน จะช่วยเพิ่มความชุ่มชื้นให้บาดแผล และป้องกันไม่ให้ผิวแตก เพื่อเพิ่มเกราะป้องกันให้กับแผล ทำให้แผลหายเร็วขึ้น  ไม่ควรใช้นิ้วมือทาปิโตรเลียมเจลลี่ เนื่องจากอาจทำให้เชื้อโรคแพร่กระจายไปสู่ปลายนิ้วได้ ให้ใช้สำลีก้อนหรือไม้พันสำลีแทน โดยทาปิโตรเลียมเจลลี่จนกระทั่งแผลหายดี หากไม่มีปิโตรเลียมเจลลี่ คุณอาจใช้น้ำผึ้งแทนได้ น้ำผึ้งมีคุณสมบัติในการต้านไวรัสและแบคทีเรีย สามารถป้องกันแผลเริมจากเชื้อโรคภายนอกอื่นๆ และยังช่วยกำจัดเชื้อไวรัสที่มีอยู่ได้อีกด้วย ใช้ก้านสำลีชุบน้ำผึ้งเพียงเล็กน้อย และทาลงบนบริเวณที่เป็นเริมให้ทั่ว นำน้ำแข็งก้อนหรือถุงน้ำแข็งประคบลงไปบนบริเวณที่เป็นเริมประมาณ 2-3 นาที เพื่อลดการอักเสบและความเจ็บปวด หากใช้น้ำแข็งก้อน ให้พันด้วยผ้าขนหนูก่อนเพื่อให้ใช้ได้สะดวกยิ่งขึ้น นำด้านที่เย็นประคบลงแผลเริม เมื่อรู้สึกชาสักพักแล้วจึงเอาออก และระวังอย่าประคบไว้นานจนเกินไป ทำซ้ำทุกๆ 1-3 ชั่วโมง ควรประคบเย็นเฉพาะตอนที่เริมเพิ่งเกิดขึ้นเท่านั้น เพราะหากเริมแตกออกเป็นแผลแล้ว การประคบด้วยน้ำแข็งจะเป็นการยับยั้งกระบวนการฟื้นฟูของแผล เนื่องจากจะทำให้การไหลเวียนเลือดช้าลง (ที่เป็นตัวสนับสนุนกระบวนการฟื้นฟูของแผล) ทำให้เกิดรอยโรคได้ เชื่อกันว่าชาอิชินาเชียจะช่วยเสริมสร้างระบบภูมิคุ้มกันโรค จึงช่วยให้ร่างกายมีภูมิคุ้มกันในการต่อสู้กับโรคเริม เตรียมชาโดยการแช่ถุงชาอิชินาเชียในน้ำร้อน (250 มล.) ประมาณ 10 นาที แล้วจึงดื่ม ให้ดื่มวันละ 1 ครั้งจนกระทั่งโรคเริมหายดี  คุณสามารถเลือกทานอาหารเสริมอิชินาเชีย 350 มิลลิกรัมได้เช่นกัน โดยทานอย่างน้อยวันละ 4 ครั้ง เพื่อเสริมสร้างภูมิคุ้มกันโรคของคุณ ไม่ควรให้เด็กรับประทานอิชินาเชียหากไม่ได้ปรึกษาแพทย์หรือกุมารแพทย์ให้ดีก่อน ผู้ป่วยที่เป็นโรคภูมิต้านตนเอง โรคเบาหวาน วัณโรค โรคเนื้อเยื่อเกี่ยวพัน โรคปลอกประสาทเสื่อมแข็ง โรคตับ เอชไอวีหรือโรคเอดส์ ไม่ควรรับประทานอิชินาเชีย ผู้ที่แพ้พืชในตระกูลเดซี่อาจมีอาการแพ้อิชินาเชียได้เช่นกัน ผลการวิจัยจำนวนมากแนะนำให้ใช้สะระแหน่เป็นยารักษาโรค เพื่อลดอาการแดงและการอักเสบของโรคเริม รวมถึงความเสี่ยงในการเกิดขึ้นซ้ำ นอกจากนี้ สะระแหน่ยังสามารถช่วยรักษาอาการนอนไม่หลับ วิตกกังวล และอาหารไม่ย่อยได้อีกด้วย สะระแหน่ประกอบด้วยยูจีนอล ที่ช่วยลดการกระตุกของกล้ามเนื้อ บรรเทาอาการบาดเจ็บของเนื้อเยื่อ และฆ่าเชื้อแบคทีเรีย ส่วนน้ำมันหอมระเหยที่สกัดจากใบสะระแหน่มีสารเคมีที่ชื่อว่า เทอร์พีน ซึ่งทำหน้าที่ให้ความผ่อนคลายและต้านไวรัส สะระแหน่มีทั้งในรูปแบบอาหารเสริม ยาทาเฉพาะที่ ทิงเจอร์ และชาสมุนไพร หาซื้อได้ตามร้านขายอาหารเสริมและร้านขายยาสมุนไพรทั่วไป  ทายาสะระแหน่บนบริเวณที่เป็นเริมอย่างน้อยวันละ 3 ครั้ง หรืออาจเลือกชงชาสะระแหน่ โดยนำใบชาสะระแหน่ ¼ ช้อนชาแช่ในน้ำอุ่น (80-85 องศาเซลเซียส) ประมาณ 3-5 นาที จากนั้นจึงกรองใบชาออกแล้วดื่มทันทีโดยไม่ต้องเติมสารให้ความหวานใดๆ นอกจากนี้ คุณยังสามารถใช้สำลีชุบลงในชาสะระแหน่ 1 ช้อนชา และนำไปทาลงบนแผลเริมได้เช่นกัน ยาทาเฉพาะที่สะระแหน่นั้นปลอดภัยต่อเด็ก แต่ควรปรึกษาแพทย์หรือกุมารแพทย์เกี่ยวกับปริมาณที่แนะนำในการใช้ของเด็กเล็กและเด็กทารก น้ำมันหรือสารสกัดจากธรรมชาติมีคุณสมบัติในการฆ่าเชื้อโรค และเมื่อนำไปทาบนแผลเริมโดยตรง ก็จะช่วยต่อต้านไวรัสที่เป็นสาเหตุทำให้เกิดโรคเริมได้ นอกจากนี้ยังมีฤทธิ์สมานบาดแผล ช่วยให้บริเวณที่เป็นเริมแห้งลง และป้องกันการติดเชื้อที่ทำให้แผลมีอาการแย่ลง  น้ำมันเปปเปอร์มินท์ ช่วยในการกำจัดไวรัสในบริเวณที่ติดเชื้อ ทำให้แผลเริมมีอาการดีขึ้น นำก้านพันสำลีจุ่มในน้ำมันเปปเปอร์มินท์ และทาลงบนแผลเริม ทำวันละ 2 ครั้งจนแผลหายดี น้ำมันวิชฮาเซล ช่วยในการสมานแผลและฆ่าเชื้อโรค นำก้านพันสำลีจุ่มในน้ำมันวิชฮาเซล 1 ช้อนชา (5 มล.) และทาลงบนแผลเริมโดยตรงโดยไม่ต้องล้างออก ทำวันละ 1-2 ครั้ง สารสกัดวานิลลา เป็นสารละลายผสมแอลกอฮอล์ ช่วยในการกำจัดเชื้อไวรัส นำก้านพันสำลีจุ่มในสารสกัดวานิลลา ½ ช้อนชา (2.5 มล.) และกดลงบนแผลเริมโดยตรงประมาณ 1-2 นาที ทำอย่างน้อยวันละ 4 ครั้ง น้ำมันทีทรีและน้ำมันกระเทียม ช่วยในกระบวนการฟื้นฟูโดยการทำให้แผลนุ่มขึ้น เพื่อลดโอกาสทำให้แผลเปิด เพราะหากแผลเปิดออก อาจส่งผลให้อาการเกิดขึ้นซ้ำและหนักขึ้น นำน้ำมันชนิดใดชนิดหนึ่งทาเบาๆ บนแผลเริมโดยตรงวันละ 1-2 ครั้ง มีการวิจัยแนะนำว่า ยาที่มีสารสกัดจากรูบาร์บและเสจ 23 มิลลิกรัมมีประสิทธิภาพเท่ากับยาตามใบสั่งแพทย์ในการรักษาโรคเริม โดยหาซื้อได้จากร้านขายผลิตภัณฑ์จากธรรมชาติ วิธีใช้ เพียงบีบยาให้มีขนาดเท่าเม็ดถั่วลงบนก้านพันสำลีหรือสำลีก้อน และนำไปทาบนแผลเริม ปรึกษาแพทย์ก่อนใช้ยาทารูเบิร์บและเสจกับเด็กทารกและเด็กอายุต่ำกว่า 5 ปี กรดกลีซีริซิกที่พบได้ในรากชะเอมเทศ เป็นส่วนประกอบสำคัญที่พบได้ในยานี้ มีคุณสมบัติในการต้านการอักเสบและไวรัส รวมถึงช่วยบรรเทาอาการและต่อต้านการเพิ่มจำนวนของเซลล์ไวรัส  ผสมชะเอมเทศผงหรือสารสกัดชะเอมเทศ 1 ช้อนโต๊ะ (15 มล.) เข้ากับน้ำเปล่า ½ ช้อนชา (2.5 มล.) หรือปิโตรเลียมเจลลี่ 2 ช้อนชา (10 มล.) นำครีมป้ายลงบนแผลเริมให้ทั่ว และทิ้งไว้หลายๆ ชั่วโมงหรือตลอดทั้งคืน อีกวิธีหนึ่งคือ ผสมชะเอมเทศผงเข้ากับปิโตรเลียมเจลลี่ ซึ่งมีคุณสมบัติในการฟื้นฟูบาดแผลเช่นเดียวกัน โดยเริ่มจากการผสมปิโตรเลียมเจลลี่ 1 ช้อนชาเข้ากับผลชะเอมเทศ จากนั้นจึงเติมปิโตรเลียมเจลลี่เพิ่มลงไปจนกระทั่งข้นพอที่คุณต้องการ เชื่อกันว่าทั้งนมและโยเกิร์ตที่แช่เย็นมีส่วนช่วยในการต่อต้านโรคเริม เพราะในนมประกอบด้วยสารภูมิต้านทานที่เรียกว่าอิมมิวโนโกบูลิน ที่ทำหน้าที่กำจัดเชื้อไวรัส และไลซีน ที่ทำหน้าที่ต่อต้านอาร์จินีน ซึ่งเป็นกรดอะมิโนที่ส่งผลให้เริมมีอาการรุนแรงขึ้นได้ นำสำลีก้อนจุ่มลงในนมแช่เย็น 1 ช้อนโต๊ะ (15 มล.) และทาบนบริเวณที่เป็นเริมโดยตรงประมาณ 2-3 นาที โปรไบโอติกส์ในโยเกิร์ตสามารถช่วยกำจัดไวรัสเฮอร์ปีส์ที่ก่อให้เกิดโรคเริมได้ ให้ใช้โยเกิร์ตรสธรรมชาติเพียงเล็กน้อยทาบางๆ บนแผลเริมโดยตรง หรือทานโยเกิร์ตไม่มีไขมันวันละ 2-3 ถ้วยในช่วงที่เป็นโรคเริม ว่านหางจระเข้สามารถบรรเทาความเจ็บปวดของโรคเริม (รวมถึงการระคายเคืองผิวจากสาเหตุอื่นๆ) และกำจัดแบคทีเรียที่ก่อให้เกิดการติดเชื้อและทำให้อาการแย่ลง ทั้งยังช่วยเร่งให้อาการหายเร็วขึ้นได้อีกด้วย  ใช้ก้านพันสำลีทาเจลว่านหางจระเข้ ½ ช้อนชา (2.5 มล.) บนแผลเริมโดยตรงแล้วทิ้งไว้ เจลว่านหางจระเข้ที่ดีที่สุดคืดว่านหางจระเข้จากต้น ที่สามารถหาได้ง่ายและเก็บไว้ได้นาน ให้ปอกเปลือกใบว่านหางจระเข้สดออก แล้วนำเนื้อมาทาบริเวณที่เป็นเริมโดยตรง หากไม่สามารถหาต้นว่านหางจระเข้ได้ ให้ซื้อเจลว่านหางจระเข้จากธรรมชาติ 100% ที่มีคุณภาพดี โดยสามารถหาซื้อได้จากร้านขายยา อาหารบางชนิดจะไปชะลอกระบวนการฟื้นฟูของร่างกาย ทำให้ระบบภูมิคุ้มกันแย่ลง และเพิ่มการอักเสบได้ โดยเฉพาะอย่างยิ่ง ผู้ที่เป็นโรคภูมิต้านตนเอง ผู้ที่กำลังทานยาสำหรับโรคหัวใจ โรคปอด หรือการย่อยอาหาร และผู้ที่เพิ่งมีอาการหวัด ไอ หรือไข้ ควรหลีกเลี่ยงเป็นพิเศษ หากคุณกำลังเป็นโรคเริม ควรหลีกเลี่ยงอาหารเหล่านี้ เพราะอาจส่งผลให้เกิดการอักเสบอย่างรุนแรงได้  คาร์โบไฮเดรตที่ผ่านการขัดสี เช่น ขนมปังขาว ขนมอบ และโดนัท อาหารทอดที่เต็มไปด้วยไขมัน เครื่องดื่มรสหวาน เช่น โซดาหรือเครื่องดื่มชูกำลัง เนื้อแดง เช่น เนื้อลูกวัว แฮม หรือสเต็ก และเนื้อแปรรูป เช่น ไส้กรอก เนยเทียม ชอร์ตเทนนิง และมันหมู แม้ว่าอาหารบางชนิดจะส่งผลให้เกิดการอักเสบ แต่ก็มีอาหารอีกหลายชนิดที่สามารถช่วยลดการอักเสบได้ ซึ่งอาหารสไตล์เมดิเตอร์เรเนียนส่วนมากนั้นเป็นอาหารที่มีส่วนช่วยในการลดการอักเสบ ได้แก่  ผลไม้ เช่น สตรอว์เบอร์รี เชอร์รี และส้ม ถั่วเปลือกแข็ง เช่น อัลมอนด์ และวอลนัท ผักใบเขียว เช่น ผักปวยเล้งหรือผักเคล ซึ่งมีสารต้านอนุมูลอิสระสูง ปลาที่อุดมไปด้วยไขมันและโอเมกา-3 เช่น แซลมอน แมคเคอเรล ทูน่า และซาร์ดีน ธัญพืชเต็มเมล็ด เช่น ข้าวกล้อง คีนัว ข้าวฟ่าง โอ๊ตมีล และเมล็ดแฟลกซ์ น้ำมันมะกอกหรือน้ำมันคาโนลา อาร์จินีน ซึ่งเป็นกรดอะมิโนจำเป็นที่พบได้ในอาหารหลายชนิด มีส่วนสำคัญในการสร้างไวรัสเฮอร์ปีส์ซิมเพล็กซ์ ผู้เชี่ยวชาญแนะนำว่า การลดปริมาณอาหารที่อุดมไปด้วยอาร์จินีนอาจช่วยควบคุมการเกิดขึ้นและการเกิดขึ้นซ้ำของโรคเริม ทั้งยังช่วยลดการอักเสบของแผลเริมได้อีกด้วย. อาหารที่มีอาร์จินีน ได้แก่ ช็อคโกแลต โคล่า ถั่ว ธัญพืชขัดสี เจลาติน ถั่วลิสง มะม่วงหิมพานต์ และเบียร์ การเสริมสร้างภูมิคุ้มกันโรคเพื่อต้านไวรัสและแบคทีเรีย จะช่วยให้ร่างกายของคุณฟื้นฟูได้เร็วขึ้น และป้องกันการติดเชื้อในภายหลัง การวิจัยพบว่า วิตามินซีมีบทบาทสำคัญในการต้านอนุมูลอิสระและเสริมสร้างภูมิคุ้มกัน ลดความเสี่ยงในการเกิดโรคต่างๆ ช่วยในการฟื้นฟูของโรค และช่วยให้ผิวดูเป็นธรรมชาติ วิตามินซีสามารถเลือกทานได้ทั้งแบบอาหารเสริม (1000 มก./วัน) หรือจากอาหารที่อุดมไปด้วยวิตามินซี ซึ่งคุณสามารถรับวิตามินซีได้ง่ายๆ จากการทานอาหาร เพียงแค่รับประทานผักหรือผลไม้ให้มากขึ้น อาหารที่เป็นแหล่งของวิตามินซี ได้แก่  พริกหวานสีแดงหรือสีเขียว ผลไม้รสเปรี้ยว เช่น ส้ม ส้มโอ เกรปฟรุต มะนาว หรือน้ำผลไม้ตระกูลส้มเข้มข้น ผักปวยเล้ง บรอกโคลี หรือกะหล่ำดาว ผลเบอร์รี เช่น สตรอว์เบอร์รีและราสเบอร์รี มะเขือเทศ กระเทียมมีสรรพคุณในการต้านไวรัสและการอักเสบ ช่วยเร่งกระบวนการฟื้นฟูของร่างกาย และยังอุดมไปด้วยสารต้านอนุมูลอิสระ เช่น วิตามินบี 6 วิตามินซี และแมงกานีส ที่จะช่วยเสริมสร้างภูมิคุ้มกันโรคและต่อต้านการติดเชื้อต่างๆ รวมถึงเฮอร์ปีส์ นักวิจัยเชื่อว่าคุณสมบัติในทางรักษาเหล่านี้เกิดขึ้นจากการออกฤทธิ์ของกรดซัลฟิวริกที่ชื่อว่า อัลลิอิน ซึ่งเป็นสารออกฤทธิ์ที่พบในกระเทียม  วิธีการทานกระเทียมที่ดีที่สุดคือการทานเป็นกลีบแบบดิบ เพื่อให้สารอัลลิอินปล่อยออกมา ซึ่งกลีบหนึ่งจะหนักประมาณ 1 กรัม เพื่อให้ทานได้ง่ายขึ้น ให้นำกระเทียมมาบดอย่างละเอียดกับน้ำผึ้งหรือน้ำมันมะกอก 1 ช้อน วิธีการรักษาโดยธรรมชาตินี้จะช่วยเสริมสร้างภูมิคุ้มกันโรคให้แข็งแรงขึ้น และลดโอกาสในการเกิดโรคซ้ำ สำหรับการทำยาทาเฉพาะที่ ให้นำกระเทียม 2-4 กลีบมาบดให้ละเอียด แล้วจึงทาทิ้งไว้บนแผลเริมโดยใช้สำลีก้อนประมาณ 10-15 นาที วิธีนี้อาจทำให้รู้สึกระคายเคืองเล็กน้อยและมีกลิ่นฉุนบ้าง แต่สรรพคุณในการต้านไวรัสของกระเทียมนั้นสามารถช่วยฆ่าเชื้อโรค และทำให้เริมหายเร็วขึ้นได้ การทานกระเทียมในปริมาณมากเกินไปอาจส่งผลให้เกิดกลิ่นปากและความดันเลือดต่ำลงได้ ดังนั้นจึงควรควบคุมปริมาณโดยทานเพียงวันละ 2-4 กลีบ สำหรับผู้ที่เพิ่งเข้ารับการผ่าตัดหรือผู้ที่มีภาวะเลือดออกผิดปกติไม่ควรรับประทานกระเทียม หรือหากมีผลข้างเคียงจากการทานกระเทียมใดๆ เช่น ท้องอืด เหนื่อยล้า เบื่ออาหาร ปวดกล้ามเนื้อ เวียนศีรษะ หรือภูมิแพ้ต่างๆ เช่น หืด ผื่นคัน และรอยโรค ให้หยุดใช้กระเทียมและไปพบแพทย์ทันที สังกะสีเป็นแร่ธาตุรองที่จำเป็นที่พบได้ในอาหารหลายชนิดที่คุณทานเป็นประจำ สามารถช่วยเสริมสร้างระบบภูมิคุ้มกันให้แข็งแรงได้ สังกะสีมีคุณสมบัติในการต้านอนุมูลอิสระ ที่จะช่วยป้องกันเซลล์ในร่างกายจากแบคทีเรียและไวรัสต่างๆ รวมถึงไวรัสเฮอร์ปีส์ซิมเพล็กซ์ บ่อยครั้งที่ร่างกายของเรามีระดับสังกะสีที่ค่อนข้างต่ำ ดังนั้นจึงควรทานยาวิตามินรวมหรือทานอาหารที่ดีต่อสุขภาพเพื่อช่วยให้คุณได้รับสังกะสีอย่างเพียงพอ อาหารที่เป็นแหล่งสำคัญของสังกะสี ได้แก่ หอยนางรม สัตว์น้ำที่มีเปลือกแข็ง เนื้อแดง สัตว์ปีก ชีส กุ้ง และปู  หรืออาจลองใช้ยาทาสังกะสีในการบรรเทาอาการเริมและเร่งกระบวนการฟื้นฟู ให้บีบยาลงบนสำลีก้อนในปริมาณเล็กน้อยและทาทิ้งไว้บนแผลเริมประมาณ 3-5 นาที โดยทาอย่างน้อยวันละ 2-3 ครั้ง สังกะสีสามารถพบได้ทั้งในอาหารเสริมและในยาแคปซูลวิตามินรวม โดยควรปรึกษาแพทย์ให้ดีก่อนรับประทานอาหารเสริมสังกะสี หากคุณมีปัญหาเกี่ยวกับการย่อยอาหาร เช่น กรดไหลย้อน อาจเลือกทานสังกะสีในรูปแบบที่ดูดซึมได้ง่าย เช่น ซิงค์พิโคลิเนต (zinc picolinate) ซิงค์ซิเตรต (zinc citrate) ซิงค์อะซีเตท (zinc acetate) ซิงค์กลูโคเนต (zinc glycerate) และซิงค์โมโนเมไธโอนีน (zinc monomethionine) คุณสามารถดูปริมาณของสังกะสีได้บนฉลากสินค้า (ส่วนใหญ่มักมีปริมาณ 30-50 มก.) และเพื่อกำหนดปริมาณของสังกะสีในรูปแบบอาหารเสริมที่ควรทาน จำไว้ว่าคุณจะได้รับสังกะสีจากการทานอาหารประมาณ 10-15 มก. ซึ่งโดยปกติแล้วปริมาณของสังกะสีที่ควรได้รับในแต่ละวันสำหรับผู้ใหญ่คือ 8-11 มก. ไม่ควรรับประทานสังกะสีในปริมาณมากเกินไปติดต่อกันหลายวันหากไม่ได้รับคำแนะนำจากแพทย์ ไลซีนเป็นกรดอะมิโนที่จำเป็นที่พบได้ในอาหารหลายชนิด เช่น แซลมอน ทูน่า เนื้อไก่ นมขาดมันเนย พาเมซานชีส ถั่วเหลือง ไข่ ถั่วเลนทิล ถั่วแดง ถั่วชิกพี และคีนัว หรืออาจทานอาหารเสริมไลซีนแทนได้เช่นเดียวกัน ผู้ที่เป็นโรคเริมมากกว่า 3 ครั้งต่อปีควรทานไลซีนเพิ่มเติมในปริมาณ 2000-3000 มก. เพื่อลดความเสี่ยงในการเกิดขึ้นซ้ำของโรคเริม ทานไลซีน 1000 มก.วันละ 3 ครั้งในขณะที่ท้องว่าง และห้ามรับประทานพร้อมกับนม อย่าทานอาหารเสริมไลซีนหากไม่ได้ปรึกษาแพทย์ โดยเฉพาะอย่างยิ่งหากคุณเป็นโรคไขมันในเลือดสูงหรือโรคหัวใจ
นอนในท่านั่ง. ออกกำลังกายเป็นประจำ. ใช้ครีมกันแดดและลิปบาล์ม. จัดการกับความเครียด. หลีกเลี่ยงการจูบและการร่วมเพศทางปาก. ใช้ไฮโดรเจนเพอร์ออกไซด์. ใช้ปิโตรเลียมเจลลีหรือน้ำผึ้ง. ประคบน้ำแข็ง. ทานอิชินาเชีย. ใช้สะระแหน่. ใช้น้ำมันหรือสารสกัดจากธรรมชาติ. ทายารูบาร์บและเสจ. ทำยาทาชะเอมเทศ. ใช้ผลิตภัณฑ์จากนมแช่เย็น. ใช้เจลว่านหางจระเข้. หลีกเลี่ยงอาหารที่ทำให้เกิดการอักเสบ. ทานอาหารเมดิเตอร์เรเนียน. หลีกเลี่ยงอาหารที่มีอาร์จินีน. ทาวิตามินซีให้เยอะขึ้น. ใช้กระเทียม. ใช้สังกะสี. ทานอาหารเสริมไลซีน.
https://www.wikihow.com/Get-Rid-of-a-Cold-Sore-with-Home-Remedies https://www.wikihow.com/Get-Rid-of-a-Cold-Sore-with-Home-Remedies https://www.wikihow.com/Get-Rid-of-a-Cold-Sore-with-Home-Remedies
Making Lifestyle Changes Using Natural Treatments Making Dietary Changes